साथी जवान बोले- बेटे का नाम तुर्की चौधरी रखना
Turkey Earthquake Latest News Updates In Hindi; तुर्किये में ऑपरेशन दोस्त का हिस्सा बनकर गए हवलदार राहुल चौधरी के घर बेटा पैदा हुआ है। अब आर्मी में उनके दोस्तों ने इस बेटे का नाम तुर्की चौधरी र
तुर्किये में ऑपरेशन दोस्त का हिस्सा बनकर गए हवलदार राहुल चौधरी के घर बेटा पैदा हुआ है। अब आर्मी में उनके दोस्तों ने इस बेटे का नाम तुर्की चौधरी रखने की सलाह दी है। उत्तर प्रदेश में हापुड़ के रहने वाले राहुल, तुर्किये गए 99 सदस्यों के दल का हिस्सा हैं। बच्चे के जन्म के लिए अपने घर जाने वाले थे, लेकिन उनका नाम ऑपरेशन दोस्त की टीम में भेज दिया गया।
देश और परिवार के बीच फंसे थे राहुल
इंडिया टुडे की रिपोर्ट के मुताबिक राहुल की पत्नी की 8 फरवरी को सीजेरियन डिलीवरी होनी थी। वे छुट्‌टी के लिए अप्लाय करते इसके पहले ही उनके पासपोर्ट पर मुहर लग गई। इसके बाद राहुल परिवार और फर्ज के बीच फंस गए।
राहुल ने इस दुविधा से निकलने के लिए अपने सीनियर्स से बात की। राहुल के सीनियर्स ने पत्नी से बात करने कहा। इस पर राहुल की पत्नी ने कहा कि उसे देश सेवा पहले करनी चाहिए। इसके बाद राहुल ने अपना सामान बांधा और टीम के साथ तुर्किये रवाना हो गए।
तुर्किये पहुंचते ही मिली गुड न्यूज
जैसे ही राहुल तुर्किये पहुंचे, उन्हें पता चला वाइफ का ऑपरेशन शुरू हो गया है। इसके थोड़ी देर बाद उन्हें बेटा पैदा होने की खुशखबरी मिली। इस खबर के आते ही तुर्किये में उनके साथ मौजूद साथियों ने बेटे का नाम तुर्की चौधरी रखने की तमन्ना जाहिर की है।
राहुल के साथ टीम में मौजूद एक और जवान सिपाही कमलेश कुमार चौहान भी तुर्किये पहुंचते ही बेटे के पिता बने। साथियों ने कमलेश को अपने बेटे का नाम इस्केंद्रम चौहान रखने कहा है।
राहत सामग्री लेकर 7 फ्लाइट तुर्किये पहुंची
अरिंदम बागची ने 12 फरवरी को एक ट्वीट में बताया था कि राहत सामग्री लेकर 7 फ्लाइट तुर्किये पहुंच गई हैं। राहत सामग्री में कंबल, स्लीपिंग बैग और टेंट के अलावा मॉनीटर, ईसीजी, सिरिंज पंप शामिल थे। आगरा 60 पैरा फील्ड हॉस्पिटल से इंडियन आर्मी की 99 सदस्यीय मेडिकल टीम 7 फरवरी को तुर्किये पहुंच गई थी। राहुल और कमलेश इसी टीम बटालियन का हिस्सा हैं।
ऑपरेशन दोस्त से जुड़ी ये खबरें भी पढ़ें...
भारत से राहत सामग्री लेकर 300 जवान तुर्किये-सीरिया पहुंचे 
तुर्किये में भूकंप से गिरी इमारतों के मलबे में दबे लोगों को खोजने के लिए भारत सरकार ने 7 विमानों में राहत सामग्री और 300 जवान भेजे हैं। भारत से NDRF के 101 और इंडियन आर्मी के 199 जवान हैं। गाजियाबाद की NDRF बटालियन को तुर्किये में भूकंप के प्रमुख केंद्र पर रेस्क्यू की जिम्मेदारी दी गई है।
इसके अलावा अपने सबसे प्रशिक्षित डॉग भेजे हैं। इनके नाम हैं हनी और रेम्बो। ये दोनों गाजियाबाद में NDRF की आठवीं बटालियन का हिस्सा हैं। ये दोनों खोजी डॉग 10 से 12 फीट नीचे मलबे में दबे लोगों को भी ढूंढ निकालते हैं। पढ़ें पूरी खबर...
तुर्किये में MP के दीपेंद्र बने मददगार
भारतीय सेना तुर्की के कई शहरों में लोगों की मदद कर रही है। वहां रह रहे भारतीयों ने भी मदद के हाथ बढ़ा दिए हैं। इनमें से एक दीपक भी हैं जो मप्र के बुरहानपुर के रहने वाले हैं। दीपेंद्र तुर्की के कैपेडोकिया शहर में नमस्ते इंडिया नाम से एक होटल चलाते हैं। इसके अलावा उनके दो रेस्तरां भी हैं।
दीपक ने भूंकप पीड़ितों के लिए अपने होटल्स के दरवाजे खोल दिए हैं। नमस्ते इंडिया होटल में भूकंप पीड़ित मुफ्त न सिर्फ रह रहे हैं, बल्कि खाना भी खा रहे हैं। पढ़ें पूरी खबर...​​​​​